Tlačová správa	

V Bratislave	Na okamžité uverejnenie	Vybavuje:	Telefónne číslo:	
13.6.2018		Branislav Mamojka	02/69 20 34 20	

RoboBraille na Slovensku
RoboBraille Outreach v spolupráci s Úniou nevidiacich a slabozrakých Slovenska prináša na Slovensko novú bezplatnú službu, ktorá pomôže nevidiacim a slabozrakým ľuďom v práci s prevodom dokumentov do prístupných elektronických formátov.

Po rokoch vývoja a lokalizácií je služba RoboBraille k dispozícii aj slovenským používateľom. Umožní im prevádzať textové dokumenty, audioknihy, a e-knihy do do rozličných prístupných elektronických formátov či výstupov pre tlač v Braillovom písme alebo pre braillovský riadok. Služba je voľne dostupná pre všetkých nekomerčných užívateľov a je výsledkom spoločného úsilia spoločnosti RoboBraille Outreach a spolupracujúcich inštitúcií na Slovensku. Tento projekt sa na Slovensku mohol realizovať aj vďaka nadácii spoločnosti VELUX, ktorá poskytla na tento projekt finančný grant.
Služba RoboBraille si kladie za cieľ podporiť začlenenie a sebestačnosť ľudí so zdravotným postihnutím v bežnom vzdelávaní a na trhu práce. Vďaka službe RoboBraille tak môžeme zabezpečiť, aby boli dokumenty, s ktorými potrebujú ľudia so zdravotným postihnutím pracovať, pre nich dostupné kedykoľvek a kdekoľvek.
Prístup k službe RoboBraille je zabezpečený prostredníctvom webového rozhrania. Pomocou webového formulára môžu používatelia konvertovať širokú škálu typov dokumentov do súborov MP3, štruktúrovaných zvukových kníh, obnoviteľných e-kníh a dokumentov pripravených na tlač v Braillovom písme. 
Táto služba bola vyvinutá pred viac ako desiatimi rokmi na podporu výučby detí a mládeže v dánskom systéme základných škôl. Vďaka svojmu jednoduchému ovládaniu sa služba RoboBraille začala šíriť po celej Európe, Severnej Amerike a Austrálii. S podporou všetkých veľkých a mnohých menších európskych jazykov, americkej angličtiny, latinskoamerickej španielčiny, arabčiny, ruštiny, čínštiny, japončiny a kórejčiny službu RoboBraille prevzali mnohé vzdelávacie inštitúcie, rehabilitačné centrá a organizácie zdravotne postihnutých. 
Služba je voľne dostupná pre všetkých nekomerčných používateľov a to bez potreby registrácie.
Slovenský projekt RoboBraille riadi dánska mimovládna organizácia RoboBraille Outreach , ktorá na lokalizácii tejto služby pre Slovensko spolupracuje so slovenskými školami, univerzitami, organizáciami zdravotne postihnutých a rehabilitačnými centrami.

Spustenie slovenskej lokalizácie služby RoboBraille je naplánované na 14. júna 2018 o 10.30 hod. Štátnom pedagogickom ústave, na Pluhovej 8, v Bratislava. Zástupcovia všetkých médií sú vítaní. 

Vyskúšajte RoboBraille na adrese www.robobraille.org.

Únia nevidiacich a slabozrakých Slovenska je občianske združenie, ktorého členmi sú nevidiaci a slabozrakí ľudia, ich priaznivci, priatelia a rodičia. V súčasnosti má viac ako 4 000 členov združených v 61 základných organizáciách. Svoje služby, poradenstvo a aktivity poskytuje ľuďom so zrakovým postihnutím v každom kraji Slovenska bezplatne. Únia nevidiacich a slabozrakých Slovenska vznikla v roku 1990. 

Kontakt:
Branislav Mamojka, predseda ÚNSS
Tel.: 02/69 20 34 32, 0905 469 651
e-mail: branislav.mamojka@unss.sk
www.unss.sk